50ndate spioonivarustus on nii lahe.
Palju sõrmejälgi, aga keegi pole seda ostnud.
Poodi peetakse raamatukoguks.
Ärme raiska aega. Frank võib iga hetk tulla.
Kaks klienti vaidlevad, millist pildiraamatut kingiks osta.
Oh. Valikusse jäid moodsa kunsti
ja 20. sajandi arhitektuuri omad. Kuidas nad otsustavad?
Curtis, tõsiselt, lõpeta.
Olgu, lugesin luuletust tuhat korda
ja seal ei mainita kordagi spioonist taksojuhti.
Ma ei mõista. Frank lasti luuletusest välja.
Miks seda seal kirjas pole? - Sest spioonid ei avalda oma ametit.
Peame kõik tagasi panema, enne kui ta märkab.
Me poleks pidanud neid kaasa võtma.
Kuidas neid salaja tagasi panna?
Teen seda ise.
Mulle tuli mõte.
Oh, Frank. Tere.
Hommikust, Ruben.
Oled vara üleval. Magasid hästi? - On paremaid öid olnud.
Noh... kui mul on raske ärgata, teen kiire hommikukõnni.
Mine. Valvan taksot.
Sellest pole abi. Keegi murdis sisse ja varastas mu asjad.
Oo ei. Mis ära võeti? - Kott.
Kott. Paha lugu.
Mis seal sees oli? - Vahetusriided.
Aga ma ei tea, millal nad selle pihta panid.
Hoidsin taksol silma peal.
Jah, veider. See tänav on tavaliselt ohutu.
Pole hullu.
Noh, ma peaksin kooliks valmistuma. - Ole ettevaatlik.
Tänav pole vist nii ohutu, kui arvasid.
Võtan kuulda.
KUMMITUSKIRJANIK
Saate aru, ta valetas, et kotis olid vahetusriided.
Olen üsna kindel, et ta ei kahtlusta meid.
Mis on?
Ruben, ta on spioon.
Kui ta just väga halb spioon pole, kahtlustab meid.
Hea point. Ma pole enam kindel.
Sa ei pannud kotti taksosse tagasi? - Ma ei saanud. Ta oli mu kõrval.
Oh ei. Äkki tuleb ta seda otsima?
Mitte mingil juhul. - Mina ei taha.
Ma võin võtta. Rahunege. Peame ettevaatlikud olema,
kuni see tagasi taksos on.
Hea töö, Ruben.
Olen kohe tagasi. Hakake järgmist peatükki lugema.
Mis hinde sa said? - A plussi.
Ta ei kiitnud sind. - See on mu tavaline hinne. Mis siis?
Mis sa said? - Ma sain A. Kummaline.
Enamik oleks rõõmus.
Jah, kui seda vääriksin. Ma saan alati B-sid.
Ja siis?
Saan vist talt erikohtlemist, sest talle meeldib mu ema.
Äkki sa reageerid üle?
Jah. Sul võib õigus olla.
Aga kui ei reageeri üle?
LIANNA SEKRETÄRIKS
Tüüp, mis teed? - Aitan sõpra.
Ta üritab korvpallitiimi hävitada. - Ma ei nõustu kõigega, mida Chevon ütles,
aga ta plakati lõhkumine pole lahendus.
Inimesed olid pahased. - Kes selle maha kiskus?
Ei tea, semu.
Jään bussist maha. Hiljem näeme.
CHEVON PRESIDENDIKS
KESKLINNA KOGUKONNAÜRITUSED
Nii. Mida me tüdrukuteõhtul teeme?
Ema, anna andeks. Mul on nii kiire olnud, et unustasin.
Pole hullu. Improviseerime. On sul ideid?
LUULEÕHTU
Tegelikult tean täpselt, mida teha võime. - Lase tulla.
Kwame Alexander loeb kesklinnakohvikus oma luulet.
Tore. Tean, kus see asub.
Su lemmiku, Cafe Angelini lähedal.
Parim lasanje.
Olen käpp. Hakkame sättima.
Nii tore, et saame koos kvaliteetaega veeta. Vaid me kaks.
Ja su sõbrad.
Ruben, Chevon!
Mul on sulle veel üks küsimus ja seejärel on publiku kord.
Mis on kirjanikuks olemise juures kõige raskem?
Alustamine. Õieti lõpetamine.
Kui nüüd mõelda, on kõik raske.
Tõsi. Nüüd on publikul luba küsitleda.
Palun. - Kwame, tere.
Mulle meeldib "Ood taksojuhile". Äkki räägid lähemalt?
See oli austusavaldus mu lemmikkirjanik Mason Briggsile.
Mason Briggs. Mäletan teda sädeme raamatust.
Mason Briggs on detektiivilugude autor 1950ndatest, jah?
Just nii. Luuletuse taksojuht
on tema raamatute kõrvaltegelane.
Lahendab detektiiv Owen Quinniga juhtumeid ja vääris eraldi luuletust.
Jah, teie kolmandast reast.
Tere, vabandust. Sellest luuletusest taas.
Mida te mõtlesite "purpurpunaste aknalaudade" all?
Luules peab mõnikord sõnade taha pugema, et tähendust leida.
See ei pea olema aknalaud.
Antud juhul oli tegu punase söögilauaga.
Võtsin luuletuse asukohad otse Masoni raamatutest.
Lugege neid. - Küll loeme.
Veel üks küsimus sama luuletuse kohta. Kas Frank... tähendab, taksojuht
on hea või halb tüüp?
Mason Briggsi maailmas ei ole häid ja halbu tüüpe.
Inimesed tegutsevad eri põhjustel.
Nagu iga kunstiliigiga, on vastus vaataja silmis. Sõltub vaatenurgast,
kuidas asju nähakse. Kas see vastab küsimusele?
Mitte päris, aga aitäh.
Olgu, jätkame... Jah, teie kolmandast reast.
Nii, Frank on pärit luuletusest, kuid ka mitmest Mason Briggsi raamatust.
Meil pole aimu, kas ta on hea või halb.
Aga me teame üht.
Ta on kadunud.
Ruben ja Chevon on toredad.
Hea, et Curtise sõpradega läbi saad.
Nad on minu sõbrad ka. - Ma tean, tean. Nad on lihtsalt vanemad.
Mitte eriti. Pealegi olen enda vanusest küpsem.
Oled küll. Teil oli luule kohta nii palju küsimusi. Mida see tähendas?
Ei midagi. Meile lihtsalt... väga meeldis see.
Mul polnud aimugi, et Briggs teda inspireeris.
Minul ka mitte.
Hakkan neid lugema. Alustan täna. - Need on väga head, aga olen üllatunud.
Sulle meeldivad müsteeriumid? - Ma armastan neid.
Olen ka nende lahendamises hea. - Jah?
Nii, mis hea tundub?
Miks sa menüüd vaatad? Tead, et tahad lasanjet.
See on imeline. - Jõudsite menüüd vaadata?
Mis päevapasta on?
Rigatoni rustica: pasta krõbeda vorsti,
kana, tomati, spargli ja küüslaugu-koorekastmega.
Tundub hea. Võtan. - Olgu.
Donna, sulle tavaline?
Donna?
Midagi kukkus.
Võtan kausitäie minestroonet.
Mida? Kiitsid just lasanjet.
Jah, aga võtab kaua aega.
Donna, meil on aega. Võta lasanje. See on su lemmik.
Ma tean. Mul pole enam isu. Tahan tõesti suppi.
Supp siis.
C võrdub kaks. Kaks võrdub S.
Kummituskirjanik annab nüüd tehteid?
Ma ei mõista seda.
Küll välja mõtleme. Uurisin Mason Briggsi.
See nimi ilmub kolmandat korda. Ta peab asjaga seotud olema.
Artikkel väidab: "Mason Briggs elas Arizonas
ja kirjutas 1950ndatest 1960ndateni detektiivilugusid."
Seejärel ta haihtus ja lõpetas kirjutamise.
Üldse pole kahtlane.
See on väga põnev, aga peame Franki leidma.
Aga kuidas seda teha?
Ruben? Mis see on?
Ei midagi.
Kas üritad halba hinnet varjata?
Sa said A. Miks sa selle ära kortsutasid?
Nägin ükspäev raamatupoes hr Saundersit.
Sain vist temalt erikohtlemist, sest sa meeldid talle.
Kuigi selle välja ütlemine kõlab tobedalt.
Ma ei usu, et erikohtlemist saad.
Aga hr Saunders kutsus mind kontserdile küll.
Kohting?
Ei. Mitte kohting. Oleme vanad sõbrad
ja esineb bänd, mis meile noortena meeldis.
Veider. Aga olgu.
Su arust siis ma ei saa erikohtlemist?
Ei. Ma tean, et oled töökas ja tark.
Aitäh, ema.
Said A.
Vau.
Hei. Mängime pärast kooli korvpalli?
Kahjuks ei saa. Kas hoiaksid seda korra? Aitäh.
Aitäh, semu. - Palun.
Hiljem näeme. - Näeme.
Siin te olete. Hea uudis. Ma vist lahendasin Kummituskirjaniku vihje.
Vihkad ju matemaatikat. - See pole arvutusülesanne, vaid kood.
Frank on spioon ja võiks aidata dešifreerida.
Hea töö. Küsime, kui ta leiame. - Selle osas on mul mõte.
Peaksime ta marsruuti järgima.
Mis marsruuti? - Luuletuses kirjeldatakse, mida ta näeb.
Ta ei tea, et on luuletusest ja otsib mainitud kohti.
OOD TAKSOJUHILE
Luuletuse toimumispaik pole siin. - Aga ta proovib. Muud ta ei oska.
Näiteks see rida: "Siin oli nurgakas nimega Etta Mae's, kus taksojuhid sõid."
"Nurgakas" võib olla söökla. - Sellepärast tahtiski sööklasse minna.
Mis tema järgmine peatus oleks?
"Siin oli parkla." Linnas on sadu parklaid.
Parkimismaja? - Ei, loe edasi.
"...sest vana võimas lodi kulges vaikselt all veel."
"Lodi" ehk paat? - See oli nagu parkla,
sest paadi möödumisel jäi liiklus seisma.
Jutt on sillast.
Peab olema. Üle Spruce'i jõe on tõstesild. Ehk läks sinna?
Uurime välja.
Seal ta ongi.
Frank, oota!
Jäime hiljaks.
Ta jättis sööklasse kaardi. Võib-olla jättis siia ka midagi.
Vaadake!
Pillas veel ühe mängukaardi?
Vaevalt et kogemata. - Pole loogiline.
Poti neli. Mida see tähendab?
Kell on palju. Lõpetame tänaseks. Lähme.
Tere, ema. - Hei.
Hei, kus mu matemaatikaõpik on?
Ei tea. Seal, kuhu jätsid.
Olgu. Veidi abi kuluks ära.
Mis emaga juhtus? Tundub pahane.
Ei tea. Ta muutub selliseks, kui isa juurde läheme.
Oo ei. Unustasin, et täna isa juurde läheme.
Läheme ju igal neljapäeval. - Ma unustasin, eks? Hakkan siis pakkima.
Mida sa teed? - Ei midagi.
Ma teadsin seda. Need on ühesugused.
Chevon saatis sõnumi, et teab, kuhu Frank läheb. Läki.
Kuidas sa tead, et ta sinna läheb? - Luuletuses mainitakse topeltseanssi.
Kui Frank arvas, et saab 50 sendi eest viis kokteili,
kuidas ta kinohindadele reageerib?
Frank käiski siin.
See münt on veidralt kerge.
Äge. Näita. - Mis seal kirjas on?
H44 T:TQ E0A F0HA
See on koodsõnum.
"T:TQ".
See oleks nagu kellaaeg. Äkki tähendavad need numbreid?
Kummituskirjaniku vihje. C võrdub kaks. Kaks võrdub S. See on salakirjavõti.
Kuid siin pole S-i, C-d ega kahte.
Õhtu on sisustatud.
Donna, mida sa teed? Jäta see siia.
See on kellelegi. Frank mõistaks, et me võtsime,
ega saadaks enam sõnumeid. - Teil on õigus.
RAAMATUPOOD
Ema? Mida sa kodus teed? Pidid hr Saundersiga välja minema.
Mõtlesin järele. Ei tundunud õige, nii et tühistasin.
Ilmselt õige otsus. Sellisena ei minda kontserdile.
Ma ei mõista. Pidite ju sõbrad olema. - Nii on parem. Usu mind.
Keskkoolis oli ta mu sõber, aga nüüd on sinu õpetaja.
Jätan selle sinnapaika. - Kas ta meeldib sulle?
Mida? Ei. Või noh, olgu.
Keskkoolis meeldis... - Olgu.
See oli ammu. Jesver, isegi seda on veider tunnistada.
Tõsiselt, see oli õige otsus.
Olgu. - Olgu.
Donna, mida sa siin teed? Isa kord on.
Küsisin talt, kas võin siia jääda.
Kas kõik on hästi? - Noh, enam-vähem.
Tunnen end halvasti, et eile nii vähe aega koos veetsime.
Ma mõistan. Sa pole enam laps ja tahad pigem sõpradega olla.
Pole tõsi.
Donna, usu mind, ma olen ka sinuvanune olnud.
Sa kasvad suureks.
Aga pole veel täiskasvanu. Nii et tee ruumi.
Tellisin süüa. Ja mitte midagi suvalist.
Lasanjet. Cafe Angelinist. - Meie lemmik.
Võiksime filmi vaadata.
Kuna olen suureks kasvamas, tead, et mulle meeldivad õudukad.
Proovi uuesti.
Peaksid vist uksele minema.
Võta krediitkaart kaasa. - Loodan, et tellisid magusat ka.
Võib, aga ei pruugi tiramisut olla.
Kiskusid Chevoni plakatid maha.
Mida? Ei kiskunud. Juba ütlesin.
Ära valeta, Jake. Tean, et sina.
Kuidas?
Doug ütles, eks? - Vahet pole. Ütle välja.
Olgu peale. Teised said pahaseks, et ta meeskonnafondi kärpida üritas.
Vabandust. Tean, et eksisin.
Pead vea parandama.
Kui C võrdub kaks ja kaks võrdub S, peab C võrduma S-iga.
On abiks? - Mitte eriti.
Mu pea valutab. Teeme pausi ja räägime muust.
Müüsin Maailmakooli šokolaadid maha.
Õnnitlused.
Väga veider, aga korvpallitiim ostis kõik ära.
Arvasin, et nemad rebisid su plakatid katki.
Ma ka. Curtise sõnul on nad head. Ilmselt ongi.
Välja mõtlesin. Vaadake.
Kui C võrdub kaks, siis B võrdub üks ja A võrdub null.
Loogiline. - Meil on kaks veergu, eks?
Nii. - Hakkasin neid täitma.
Vasakul A-st Z-ni ja nullist üheksani.
Paremal nullist üheksani ja A-st Z-ni. Vaadake.
Kaks võrdub S. Nagu Kummituskirjaniku vihjes.
Curtis, oled geenius. - Tean.
Mida te ootate? Tõlkige teade.
R-E-E, kolm, kolm, null,
O-A-K, P-A-R-K.
Reedel kell 3.30 Oak Parkis. - Täna ongi reede.
Ja kell on veerand neli. See tähendab, et...
Kuidas mu leidsite? - Mündi abil, mille kino juurde jätsid.
Mina ei jätnud. Mulle jäeti.
Kui tema ei jätnud, siis väljus veel keegi luuletusest
ja liigub linnas ringi. - Jah, aga kes?
Luuletuse viimane rida. Mees kaabuga. See on Owen Quinn, detektiiv.
Kust te Owenit teate?
Ei teagi. Aga temaga üritasid ühendust saada
kogu selle aja, eks?
Püüdsin öelda, et olen ohus. Ma ei tea, keda usaldada,
sest terve maailm on pahupidi.
Kuidas kaartide jätmine seda teatas?
Nähtamatu tindiga.
Muidugi. Seepärast me ei näinud. See vajab erivalgust.
Kuule, kuidas sa nii kiirelt koodi dešifreerisid?
See polegi abielusõrmus, vaid dekodeerija, jah?
See on Frankist paremgi. K. K. tahtis, et detektiiviga räägiksime.
Owenil on ilmselt vihje. - Et kes Kummituskirjanik on.
Nad haihtusid.
LINNAHÄÄLED LINNALUULE KOLLEKTSIOON
Nad on tagasi raamatus. - Muidugi.
Mäletate luuletuse lõppu? "Täna rohkem ei sõida.
Pean kaabuga mehega kohtuma. Juhtum lõpetatud."
Frank nägi kaabuga Owenit. Luuletus lõppes ja mindi tagasi raamatusse.
Juhtum läbi. - Kuidas läbi? Me ei jõudnud kuhugi.
Miks Kummituskirjanik nad üldse vabastas?
Käisime linnas lihtsalt paigast paika.
Milline ajaraisk. - Oodake.
"Kutsume seda Platsiks purskkaevu
ja ala keskel oleva tammepuu tõttu.
Sini-valged lipud."
See kirjeldab meie praegust asukohta.
Mis sa öelda tahad? Mason Briggs kirjutas just sellest kohast?
Ta ei lahkunud ju Arizonast.
Seal on tammepuu, aga sini-valgeid lippe ma ei näe.
Teeviidad on sini-valged! Mida Kwame ütles?
Aknalaud võib olla söögilaud, sõltub tõlgendusest.
Kutsus liiklusmärke lippudeks, sest need näevad nii välja.
Üks moment. Loe silla osa uuesti.
"Pean kellatorni poole sõitma
ja otse edasi kihutama."
Ma mäletan kellatorni.
Võib kokkusattumus olla. Paljudes linnades on kellatorniga sillad.
Väga suur kokkusattumus siis.
Aga söökla?
"Koha asutasid 1946. aastal Harland ja Etta Mae Williams."
Uskumatu. "Nurgakas nimega Etta Mae's" ongi see söökla.
Mason Briggs kirjutas meie linnast.
Mitte vaid meie linnast. Ta kirjutas meie naabruskonnast.
Sukeldusin rolliga kohanemiseks Briggsi maailma.
KONTIDETA MEES
Lugesin iga raamatu läbi.
Vaadake seda. - Iga raamatu?
Muljet avaldav. - No mitte päris iga. Kõlakate kohaselt
on kuskil avaldamata käsikiri.
Kahjuks pole ma nii hea detektiiv kui Owen Quinn, nii et see jäi kadunuks.
Me ei leidnud "Koobaltmaski", sest seda ei avaldatudki.
Midagi jäi vist pooleli.
Kui Briggs elas siin ja tal on avaldamata käsikiri...
Siis Mason Briggs ongi... Kummituskirjanik.
Tõlkinud Berit Jürlau